မွိုးဗွေႏမွူးနီꩻ

မွိုးဗွေႏမွူးနီꩻ () ယို ထွာဒျာႏ ထူႏဂုဏ်ႏ ကမ္ဘာႏလောင်းကီ ကအဝ်ႏဒါႏ ခွိုင်းကားတဲင် မွိုးဗွေႏသီးဖုံႏလို့လို့စင် အမေတ္တာႏဂရုဏာႏစတဲင် ဂုဏ်ႏကေꩻဇူꩻဒျာႏသွူ။ ကမ္ဘာႏလောင်း ကရဲဉ်ꩻမာꩻ အွဉ်ႏထွော့လွေꩻဒါႏ ထူႏဂုဏ်ႏမွိုးဗွေႏမွူးနီꩻနဝ်ꩻ တခမ်းတွမ်ႏတခမ်း အပီတဝ်းဝင်ꩻတဲ့အဝ်ႏတဲင် ကဲဉ်းအာ တနꩻလင်ꩻဒျာႏ မတ်လာ တွမ်ႏ မေလာ ကိုနဝ်ꩻသွူ၊ မဉ်ႏနုဲင်းနီသွဉ်းသီး မန်းခမ်းကိုနဝ်ꩻ မွိုးမွူးနီꩻယို အွဉ်ႏထွော့ဖေႏခါꩻ ဒဲဉ်ကံလာဗွေနီꩻ နဝ်ꩻသွူ။ ယေန်ႏငဲးထွုံꩻစံႏပငါပရာꩻ အဝ်ႏထူႏဂုဏ်ႏမာꩻလွေꩻဒါႏ မွိုးမွူးနီꩻယို မွူးနီꩻတပီတဝ်းဝင်ꩻတဲ့ ရေႏမိုးချက်နဝ်ꩻ ဗွိုန်ပီဒျာႏဝင်ꩻတဲင် တကမ္ဘာႏလွုမ်း အွဉ်ဝင်ꩻရိုႏသေႏကန်းတော့ꩻ ထူႏဂုဏ်ႏလွ မွိုးဖါသီးဂုဏ်ႏကေꩻစူꩻတရာꩻဖုံႏနဝ်ꩻသွူ။

တယ်ႏစစွဉ်ႏဂရိရောမ ခေတ်ကို ကာႏဗꩻတွိုႏယိုခါ ပေါႏတွိုႏသွူ အလာယိုနဝ်ꩻ မာꩻလွဝင်ꩻမွိုးဗွေႏမွူးနီꩻဖုံႏနဝ်ꩻသွူ၊  မွိုးဗွေႏမွူးနီꩻယို ယူႏလꩻသေနန်းကွို့ꩻယိုခါလုမ်ꩻ တကာႏတောဝ်း၊ တွိုႏစွဉ်ႏအခိန်ႏမုဲင်ꩻတယောဝ်း မွိုးသီး ဂုဏ်ႏကေꩻစူꩻတရာꩻယို အွဉ်ႏဖိန်ꩻထိုꩻတလꩻတောဝ်ႏနဝ်ꩻသွူ၊ တရာꩻဝင်ႏ ဖေႏကထွာ ဖေႏကအွဉ်ႏထော့လွေꩻ မွိုးဗွေႏမွူးနီꩻယိုနဝ်ꩻ ကေားကကျိုꩻဆောင်ႏဖေႏသာႏယို ထွာဒျာႏ အမေႏရိကန်ႏခမ်းကို ကအောဝ်ႏအုံဒါႏ လိတ်တဲမ်းဆရာႏမိဉ်ꩻတန် လိုꩻယံ နင်ꩻမူႏ ကျုလီယာဝါဒ်ဟိုး  ( Julia Ward Howe ( 1819-1910) နဝ်ꩻသွူ။  ဝွေꩻမူႏယို မွိုးဗွေႏမွူးနီꩻ ဖေႏကထွာ တရာꩻဝင်ႏဝင်ႏတဲင် နေးတွမ်ႏ မွိုက်ကံဘောပင် စွန်ꩻထီအာႏတဲင်တွော့ꩻ ကျိုꩻစာꩻ ဒင်ႏပျꩻနယ်လွေꩻတဲင် ယိုခါနဝ်ꩻ ပေါႏတွိုႏသွူ မေလာ ဒုတိယပတ် မွူးနီꩻတနင်ႏနွေႏနီꩻယို ကမ္ဘာႏလောင်းအနေႏ အွဉ်ႏထွော့လွေꩻဖေႏလဲဉ်းသွူ မွိုးမွူးနီꩻ အတီႏ တရာꩻဝင်ႏ နုဲင်ႏနဝ်ꩻသွူဩ။ 

တယ်ႏစ လွေꩻ ၁၈၇၂ နိန်ႏကို ဝွေႏမူႏတွူႏတရန်လွေꩻဖေႏစ မွိုႏမွူးနီꩻဖေႏကထွာအတီႏ နဝ်ꩻသွူ၊ စဲ့ပွယ်ꩻကို ကသီထိုꩻလဉ်ႏဒါႏ မွိုးဖုံႏ လိုꩻဖုံႏကာႏကအောဝ်ႏဖုံႏယို ရေႏရွယ်ႏလွေꩻဝွေꩻသီႏအတာႏတဲင် ၊ စဲ့ပွယ်ꩻဖေႏကတွမ်ႏထွာဗာႏမွော့ꩻ ၊ အေဝ်ႏလိုႏတေဝ်ႏစဲပွယ်ꩻ ၊ ဖေႏကညိမ်ꩻချမ်ꩻသွော့ အွဉ်ႏသꩻနဲင်ႏနဝ်ꩻတဲင် မွိုႏမွူႏနီꩻခိန်းကို အွဉ်လွꩻဝင်ꩻ နိုꩻဆော်ႏနဲင်ႏနဝ်ꩻဖုံႏသွူ။

မန်းခမ်းကို မွိုးဗွေႏမွူးနီꩻ ဖေႏကထွာအတီႏ
နီမျန်မာ(မန်း)ခမ်းကို မွိုးမွူးနီꩻ ဖေႏကထွာအတီႏနဝ်ꩻ လိတ်တဲမ်းဆရာႏ ဦးသုခ ကျိုꩻစာꩻသောင်ႏသာဖေႏခါꩻဒျာႏနဝ်ꩻသွူ။ နဝ်ꩻမꩻတဲင် ပေါႏတွိုႏသွူ ဒဲဉ်ကံဗွေ ( ပြာသိုလပြည့်နေ့) ယို အွဉ်ႏထွော့ဖေႏ မွိူးဗွေႏ မွူးနီꩻ အတီႏနုဲင်းနဝ်ꩻသွူ။ ၁၉၉၅ နေင်ႏကိုယို ပေါႏတွိုႏသွူ ဒဲဉ်ကံလာဗွေနီꩻယိုနဝ်ꩻ အွဉ်ႏထွော့လွေꩻအတီႏတဲင် တယ်ႏစလွေꩻမန်ႏတလေꩻကိုတဲင် အွဉ်ဝင်ꩻ ထူႏဂုဏ်ႏလွꩻခန်ႏဒျာႏ မွိုးဗွေႏမွူးနီꩻ နဲင်းနဝ်ꩻသွူ။
http://uzo.sakura.ne.jp/burma/nlm/nlm_data/nlm_2000/nlm_10_2000/N001027.htm
အမေဆိုသည့် စာကလေးနှစ်လုံးကို အသံထွက်အောင်ရွတ်ဆိုကြည့်လိုက်စမ်းပါ။ အလွန်ချိုမြိန်သော၊ သာယာသော၊ စိတ်ချမ်းသာသော၊ မေတ္တာနှင့်ထုံမွှန်းသော အရသာကို ခံစားရပါလိမ့်မည်” (ဆရာကြီး ဦးသုခ၏ ပထမဆုံးအကြိမ် မန္တလေး အမေနေ့ ဟောပြောပွဲမှ

အာႏကွိုꩻ


Category:ကမ္ဘာႏအထိန်ꩻအမုဲင်နီꩻဖုံႏ